Илия Бешков
При котката

chitanka.info

— Добрутро!

— Добрутро!

— Дали ще ви е удобно, госпожо, да ми отговорите на няколко въпроса за нашите читатели?

— Но, господине, вие сте заели всички мази и изби, а аз няма къде една мишка да си уловя! Вече ми е съвсем невъзможно да ви разбера…

— Съжалявам, госпожо, и аз не съм в състояние да ви обясня… Необикновено време! Жена ми — и тя нищо не може да разбере…

— Да не смятате да се установявате тук на постоянно местожителство?

— Съвсем не. Чакаме сирената да свири отбой. Чухте ли я?

— За сирени съм слушала и чела в приказките, но не съм чула досега никаква сирена.

— Да, наистина — те са митологически същества, вълшебни. Те очароват мореплавателите, които се влюбват безпаметно в тях и вършат велики подвизи. Знаете, има цяла литература за тях: истинска поезия…

— Пардон! Във вашето скривалище има ли мишки?

„Стършел“ — 11 април 1941

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.